Komission asetus (ETY) N:o 1467/87, annettu 27 päivänä toukokuuta 1987, viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta seitsemännen kerran



Virallinen lehti nro L 138 , 28/05/1987 s. 0044 - 0045

Suomenk. erityispainos Alue 3 Nide 23 s. 0156

Ruotsink. erityispainos Alue 3 Nide 23 s. 0156



KOMISSION ASETUS (ETY) N:o 1467/87, annettu 27 päivänä toukokuuta 1987, viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta seitsemännen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(), sellaisena kuin se on muutettuna asetuksella (ETY) N:o 1390/87(), ja erityisesti sen 13 artiklan 5 kohdan, sekä katsoo, että yhteisössä viljeltäväksi hyväksyttyjen viiniköynnöslajikkeiden luokitus on laadittu komission asetuksella (ETY) N:o 3800/81(), sellaisena kuin se on viimeksi muutettuna asetuksella (ETY) N:o 416/87(), kokemus on osoittanut, että viinejä, jotka ovat peräisin tietyissä Saksan hallintoyksiköissä hyväksyttyjen tai tilapäisesti hyväksyttyjen lajikkeiden luokkaan vähintään viisi vuotta kuuluneista, viininvalmistukseen käytettävistä viinirypälelajikkeista, voidaan yleensä pitää hyvälaatuisina; tämän vuoksi on asianmukaista luokitella nämä lajikkeet samoissa hallintoyksiköissä suositeltaviksi lajikkeiksi viiniköynnöslajikkeiden luokittelua koskevista yleisistä säännöistä 5 päivänä helmikuuta 1979 annetun neuvoston asetuksen (ETY) N:o 347/79(), sellaisena kuin se on viimeksi muutettuna Kreikan liittymisasiakirjalla, 11 artiklan 2 kohdan a alakohdan toisen luetelmakohdan mukaisesti, olisi täydennettävä viininvalmistukseen käytettävien viinirypälelajikkeiden luokitusta lisäämällä tietyissä Saksan hallintoyksiköissä suositeltaviin lajikkeisiin tiettyjä lajikkeita, jotka ovat kuuluneet sen välittömässä läheisyydessä olevan hallintoyksikön luokitukseen vähintään viisi vuotta ja jotka tämän vuoksi täyttävät asetuksen (ETY) N:o 347/79 11 artiklan 1 kohdan a alakohdan ensimmäisessä luetelmakohdassa säädetyn edellytyksen, olisi täydennettävä luokitusta lisäämällä siihen yksi viininvalmistukseen käytettävä viinirypälelajike, jonka viljelysoveltuvuus on todettu kokeissa tyydyttäväksi; asetuksen (ETY) N:o 347/79 11 artiklan 1 kohdan b alakohdan säännösten mukaisesti tämä lajike voidaan hyväksyä tilapäisesti tietyssä Saksan hallintoyksikössä, niiden tiettyjen viininvalmistukseen käytettävien viiniköynnöslajikkeiden viljelysoveltuvuus, jotka ovat kuuluneet tietyissä Saksan hallintoyksiköissä hyväksyttyjen tai tilapäisesti hyväksyttyjen lajikkeiden luokkaan vähintään viisi vuotta, on osoittautunut tyydyttäväksi; tämän vuoksi olisi luokiteltava nämä lajikkeet lopullisesti samoissa hallintoyksiköissä hyväksytyiksi viiniköynnöslajikkeiksi asetuksen (ETY) N:o 347/79 11 artiklan 4 kohdan mukaisesti, eräässä Saksan hallintoyksikössä suositeltavan viiniköynnöslajikkeen viljelysoveltuvuus ei ole tyydyttävä; tämän vuoksi olisi suotavaa poistaa tämä lajike luokituksesta asetuksen (ETY) N:o 347/79 11 artiklan 3 kohdan mukaisesti, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3800/81 liitettä tämän asetuksen liitteessä olevien merkintöjen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä toukokuuta 1987. Komission puolesta Frans ANDRIESSEN Varapuheenjohtaja () EYVL N:o L 84, 27.3.1987, s. 1 () EYVL N:o L 133, 22.5.1987, s. 3 () EYVL N:o L 381, 31.12.1981, s. 1 () EYVL N:o L 42, 12.2.1987, s. 18 () EYVL N:o L 54, 5.3.1979, s. 75 LIITE Muutetaan asetuksen (ETY) N:o 3800/81 liitettä seuraavasti: I. Muutetaan I osaston I alaosaston lukua "II. Saksan liittotasavalta" seuraavasti (viiniköynnöslajikkeet lisätään mainittuun kohtaan aakkosjärjestyksessä): 3. Regierungsbezirk Koblenz poistetaan lajikkeiden Domina N, Regner D, Reichensteiner B ja Würzer B jäljessä olevat merkit(*). 4. Regierungsbezirk Rheinhessen-Pfalz - hyväksyttyjen viiniköynnöslajikkeiden luokkaan lisätään lajike Domina N (1*****). Poistetaan lajikkeiden Regner B, Reichensteiner B ja Würzer B jäljessä olevat merkit(*). 7. Regierungsbezirk Karlsruhe - suositeltavien viiniköynnöslajikkeiden luokkaan lisätään lajike Dornfelder N(13), - hyväksyttyjen viiniköynnöslajikkeiden luokasta poistetaan lajike Dornfelder N(*) ja lisätään sanat "Ei ole". 9. Regierungsbezirk Stuttgart - suositeltavien viiniköynnöslajikkeiden luokkaan lisätään lajike Dornfelder N, - hyväksyttyjen viiniköynnöslajikkeiden luokasta poistetaan lajike Dornfelder N. 10. Regierungsbezirk Tübingen - suositeltavien viiniköynnöslajikkeiden luokkaan lisätään lajikkeet Dornfelder N(18) ja Weißer Burgunder B, - hyväksyttyjen lajikkeiden luokasta poistetaan lajike Dornfelder N(*) ja lisätään sanat "Ei ole". 17. Regierungsbezirk Kassel, Landkreis Melsungen, Gemeinde Böddiger - suositeltavien viiniköynnöslajikkeiden luokkaan lisätään lajike Kerner B, - suositeltavien viiniköynnöslajikkeiden luokasta poistetaan lajike Perle RS. II. Sivulla 77: 1) muutetaan alaviitettä(13) seuraavasti: korvataan seuraava: "(13) Hyväksytty yksinomaan Enzkreis-alueen seuraavilla gemeinde-alueilla: Illingen, Knittlingen, Maulbronn, Mühlacker, Ölbronn, Ötisheim ja Sternenfels sekä Landkreis Karlsruhe -alueella gemeinde-alueella Oberderdingen." seuraavasti: "(13) Suositellaan yksinomaan Enzkreis-alueen seuraavilla gemeinde-alueilla: Illingen, Knittlingen, Maulbronn, Mühlacker, Ölbronn, Ötisheim ja Sternenfels sekä Landkreis Karlsruhe -alueella gemeinde-alueella Oberderdingen." 2) muutetaan alaviitettä(18) seuraavasti: korvataan: "(18) Hyväksytty yksinomaan Landkreis -alueilla Reutlingen ja Tübingen." seuraavasti: "(18) Suositellaan yksinomaan Landkreis -alueilla Reutlingen ja Tübingen." (1*****) Lisätty luokitukseen asetuksen (ETY) N:o 347/79 11 artiklan 1 kohdan b alakohdan mukaisesti 31 päivästä toukokuuta 1987.